Pogovor:Marija Pomočnica

message: Ne vem, s kakim razlogom je kdo prenesel stran iz Marija Pomočnica na Pomočnica kristjanov? Mislim, da se je zmotil, saj vse na strani kaže na prejšnji naslov: Marija Pomočnica. Poleg tega nikjer ne vidim razprave o spremembi naslova članka. Menim, da je naslov Marija Pomočnica čisto v redu, saj ta njen naslov nosijo tudi vse cerkve - tudi osrednje Marijino svetišče na Brezjah; tudi v tem imenu je notri ime Marijino, čeprav ne s končnico pomočnica, ampak pomagaj (kar je verjetno po nemškem vzoru Maria Hilf). V vsakem primeru menim, da bi bilo treba članek vrniti na prejšnji naslov: Marija Pomočnica. Ko sedaj obdelujem in preglejujem cerkve tega naslova ne le v Sloveniji, ampak tudi na Hrvaškem (in morda šire), opažam, da naslov Marija Pomočnica vsekakor ustreza. Če se tudi drugi strinjate, bi vrnil naslov nazaj, saj je Pomočnica kristjanov preveč splošen naslov, in lahko velja za kogarkoli, ki pomaga kristjanom. Poleg tega pa Marija Pomočnica bolj ustreza tudi zato, ker ona po verovanju katoličanov ni pomočnica le kristjanov, ampak vseh vernikov in tudi nevernikov. Poleg tega pa je dobro, da je v naslovu tudi Marija, saj je njeno ime tudi v patrocinijih.
Ne razumem nadalje, zakaj med Krščanskimi prazniki ni tudi praznika Marije Pomočnice (niti pod nazivom Marija Pomagaj). Mislim, da bi tudi ta obvezni god morali vstaviti v tisti seznam - in morda še kak Marijin praznik. Res je sicer, da je v času po koncilu po svetu in tudi v Sloveniji liturgično veljal za neobvezni god: že nekaj let pa je uvrščen med obvezne godove v Sloveniji. Enako se je zgodilo s tem godom tudi na Madžarskem in še ponekod drugod. --Stebunik 19:10, 26. februar 2024 (CET)
replies: text: @Stebunik: Stran je bila očitno ustvarjena pod trenutnim imenom, kajti dnevnik premikanja je prazen. Bom premaknil stran. Glede seznama godov pa kar pogumno. Lep pozdrav, A09|(pogovor) 19:14, 26. februar 2024 (CET)
replies: text: :Tako hitro se še v sanjah ne dogaja: občudujem in pohvalim.--Stebunik 19:18, 26. februar 2024 (CET)
thread_title:  Zakaj Pomočnica kristjanov? 

message: Opazil sem tudi, da je postavljeno v oglate oklepaje dvakrat: kot Gospodovo oznanjenje (praznik se imenuje tako, ne Gospodovo oznanjenje Mariji) - potem kot pojasnilo zopet v oglatih Blagovest. Nekdaj se je ta praznik imenoval Marijino oznanjenje, po koncilu je ime spremenjeno, vendar je vsebina ista. Jaz bi bil bolj za Blagovest, saj je med ljudstvom to razširjeno (enako v srbohrvaščini in med katoličani in pravoslavnimi) in poda celotno vsebimo; medtem pa Gospodovo ali Marijino oznanjenje poda le del vsebine, kajti gre za blago vest, ki jo je angel od Gospoda Boga prinesel Mariji. Ljudstvo je z imenom Blagovest zadelo srčiko (kot marsikdaj tudi v drugih primerih) in pred in po koncilu.
Podobna dvojnost je tudi pri Marijinem rojstvu, ki ga ljudstvo že od nekdaj poimenuje kot Mali Šmaren in bi bilo zato primerno dati naslov tozadevnemu članku tako. Podobna dvojnost (ki je izostala) bi bila pri Marijinem vnebovzetju, kjer je med ljudstvom in tudi v literaturi na splošno razširjen naziv Veliki Šmaren, in bi mislim bil prav primeren naslov ta drugi naziv. Samo ime Šmaren ni jed, ki jo poznamo, ampak skrajšano od Praznih Svete Marije oziroma Marijin praznik. To bi bilo čisto enoznačno in celo v skladu z izročilom. 
Da bi se izognili dvojnosti, bi morebitni članek (ki ga Blagovest še nima) preusmerili: tako Marijino vnebovzetje k Velikemu Šmarnu, Marijino rojstvo k Malemu Šmarnu, a Gospodovo oznanjenje k Blagovesti, saj gre v teh primerih za en in isti praznik z dvema (a morebiti še več) imenoma.--Stebunik 10:19, 27. februar 2024 (CET)
replies: text: Sem za ohranitev trenutnih naslovov. --  Janezdrilc 11:14, 27. februar 2024 (CET)
thread_title:  Ali eno ali drugo